ปัจจัยความเสี่ยงในการประกอบธุรกิจ

กลุ่มบริษัทได้มีการประเมินความเสี่ยงที่สำคัญอย่างสมํ่าเสมอและมีการพัฒนาปรับปรุงแผนควบคุมความเสี่ยงเพื่อให้จัดความเสี่ยงให้อยู่ในระดับที่ยอมรับได้
นอกจากนี้ กลุ่มบริษัทได้มีการกระจายความเสี่ยงไปยังธุรกิจอื่นๆ นอกเหนือจากธุรกิจหลัก ได้แก่
ธุรกิจผลิตและจำหน่ายอุปกรณ์โทรคมนาคม ธุรกิจโทรคมนาคมครบวงจร
ธุรกิจจำหน่ายและรับเหมาติดตั้งระบบสัญญาณไฟจราจร ระบบป้ายอิเล็กทรอนิกส์
ธุรกิจจำหน่ายชิ้นส่วนอิเล็กทรอนิกส์ ธุรกิจมิเตอร์ไฟฟ้าระบบอิเล็กทรอนิกส์
และอุปกรณ์รับส่งข้อมูลผ่านดาวเทียมติดยานพาหนะ
ธุรกิจการให้บริการให้คำปรึกษาในการจัดการข้อมูลและจัดระบบโปรแกรมคอมพิวเตอร์
และธุรกิจให้บริการเติมเงินออนไลน์และเติมเงินมือถือผ่านเครื่องเติมเงินอัตโนมัติ เป็นต้น
กลุ่มบริษัทได้ประเมินความเสี่ยงหลักที่อาจกระทบต่อการดำเนินธุรกิจของบริษัท ดังต่อไปนี้

1. ความเสี่ยงจากธุรกิจอีเอ็มเอส

1.1 ความเสี่ยงจากการพึ่งพิงผู้สั่งผลิตรายใหญ่

เนื่องจากบริษัทมีรายได้จากการผลิตและประกอบแผงวงจรอุปกรณ์อิเล็กทรอนิกส์
ภายใต้ตราสินค้าของลูกค้าคิดเป็นร้อยละ 53 (2553: ร้อยละ 71) ของรายได้รวมปี 2554
ซึ่งเป็นสัดส่วนที่มีนัยสำคัญต่อผลการดำเนินงานโดยรวมของบริษัท
และหากพิจารณารายได้เฉพาะจากบริษัท เวสเทิร์น ดิจิตอล (ประเทศไทย) จำกัด
ซึ่งเป็นหนึ่งคู่ค้ารายสำคัญของบริษัท ที่มีสัดส่วนรายเดียวคิดเป็น ร้อยละ 52 (2553 : ร้อยละ 69)
ของรายได้ ซึ่งถือว่าเป็นสัดส่วนที่สูง อย่างไรก็ตาม ความต้องการ hard disk
ในตลาดโลกยังคงเพิ่มสูงขึ้นทุกปี และ เทคโนโลยีที่ใช้ในการผลิตก็เปลี่ยนแปลงเร็ว
บริษัทมีสายการผลิต (SMT มากถึง 14 สาย) ที่สามารถผลิตได้ถึง 5,000 ล้าน
จุดต่อปีและด้วยเทคโนโลยีที่ทันสมัย
ทำให้บริษัทได้รับยอดคำสั่งการผลิตสินค้าตลอดทั้งปีจากบริษัทดังกล่าวมาตลอดในระยะเวลา 4
ปีที่ผ่านมาจนถึงปัจจุบัน ด้วยคุณภาพในระดับมาตรฐานสากลโลกโดยบริษัทได้รับรางวัล “best
supplier” จากบริษัท เวสเทิร์น ดิจิตอล (ประเทศไทย) จำกัด
และผู้ประกอบการอุปกรณ์อิเล็กทรอนิกส์ชั้นนำหลายแห่ง อาทิ เช่น บริษัทโตชิบา จำกัด, บริษัท
ไพโอเนียร์ จำกัด เป็นต้น

อย่างไรก็ตาม บริษัทตระหนักถึงความผันผวนดังกล่าวจึงกระจายฐานลูกค้าไปยังรายใหม่เพิ่มขึ้น
โดยนำเสนอสินค้าใหม่ๆ ที่มีคุณภาพสูงขึ้นในราคาที่แข่งขันได้
ภายใต้ทีมงานวิจัยและพัฒนาผลิตภัณฑ์ที่แข็งแกร่งเป็นตัวสนับสนุนให้ผลิตภัณฑ์ของบริษัทเป็นที่น่าสนใจ
และมีสินค้าใหม่ออกสู่ตลาดเสมอ รวมไปถึงข้อได้เปรียบด้านต้นทุนการผลิต
ทำให้ได้ลูกค้ากลุ่มใหม่อย่างต่อเนื่องและเน้นการขยายตลาดไปยังงานโครงการกับหน่วยงานภาครัฐรวมถึงการทำตลาดในอุตสาหกรรมใหม่
สำหรับผลิตภัณฑ์ใหม่ที่ออกสู่ตลาดในปี 2554 ได้แก่ FORTH WDM Access Switch,
มิเตอร์นํ้าแบบไร้สาย, Tracking system, GPON เป็นต้น

2. ความเสี่ยงจากธุรกิจโทรคมนาคม

2.1 ความเสี่ยงด้านสภาพคล่องของการจำหน่ายผลิตภัณฑ์ให้กับหน่วยงานราชการ

ธุรกิจในเครือของบริษัทส่วนใหญ่ จะมีกลุ่มลูกค้าเป้าหมายหลักเป็นหน่วยงานราชการ
ซึ่งปกติจะมีกำหนดการชำระเงินที่ยาวนานกว่าภาคเอกชน
โดยเฉลี่ยแล้วลูกค้ากลุ่มนี้จะมีระยะเวลาเก็บหนี้ประมาณ 60 วัน
ทั้งนี้ขึ้นอยู่กับงบประมาณของแต่ละหน่วยงานด้วย บริษัทคาดการณ์ว่าจะมีสัดส่วนรายได้ที่มาจากลูกค้า
ในกลุ่มดังกล่าวมากขึ้นจากงานประมูลและงานรับเหมา
ดังนั้นบริษัทจึงต้องมีระบบการบริหารสภาพคล่องที่ดีเพื่อรองรับโครงการที่เน้นกลุ่มลูกค้าหน่วยงานราชการดังกล่าว

อย่างไรก็ตาม บริษัทมีประสบการณ์และความเชี่ยวชาญในการรับงานโครงการราชการมานาน
จึงมีความรู้และชำนาญในการบริหารสภาพคล่อง
สำหรับกลุ่มลูกค้าราชการและลูกค้าที่มีระยะเวลาการให้เครดิตยาว
โดยบริษัทมีเงินทุนหมุนเวียนจำนวนหนึ่งไว้เพื่อรองรับวงจรกระแสเงินสดที่ยาวขึ้นของกลุ่มลูกค้าดังกล่าวโดยเฉพาะและบริษัทยังมีวงเงินสินเชื่อสำรองจากธนาคารพาณิชย์ต่างๆ
ที่เพียงพอ
ประกอบกับบริษัทยังมีความสามารถในการกู้ยืมเพิ่มเติมเพื่อรองรับการบริหารสภาพคล่องในระยะยาวได้อย่างมีประสิทธิภาพ

2.2 ความเสี่ยงจากการส่งมอบโครงการ

ในการดำเนินธุรกิจงานโครงการของกลุ่มบริษัทมีระยะเวลาโครงการระหว่าง 3 -5 เดือน ถึง 2
ปี ขึ้นอยู่กับขนาดของโครงการ ซึ่งเมื่อถึงกำหนดเวลา
หากกลุ่มบริษัทไม่สามารถดำเนินงานและส่งมอบงานได้
บริษัทอาจสูญเสียความน่าเชื่อถือและหรือเสียค่าปรับแก่เจ้าของโครงการตามเงื่อนไขที่ระบุไว้ในสัญญา
ซึ่งอัตราค่าปรับดังกล่าวจะมีผลกระทบต่ออัตรากำไรของแต่ละโครงการที่ลดลงกลุ่มบริษัทจึงได้มีนโยบายในการบริหารโครงการแต่ละโครงการอย่างใกล้ชิด
มีการวางแผนงานที่รัดกุมรอบคอบ โดยใน 3 ปีที่ผ่านมาบริษัทและบริษัทย่อย
เสียค่าปรับในการบริหารงานโครงการตํ่ากว่าร้อยละ 0.05 ของมูลค่าโครงการทั้งหมด
ทั้งนี้เพื่อเป็นการป้องกันความเสี่ยงดังกล่าว
กลุ่มบริษัทได้จัดให้มีการติดต่อสื่อสารและประสานงานกับลูกค้าและกับบริษัทผู้ผลิตอยู่ตลอดเวลาเพื่อให้สามารถแก้ไขปัญหาที่เกิดขึ้นได้ทันเวลา

3. ความเสี่ยงจากธุรกิจเทคโนโลยีที่เกี่ยวข้อง

3.1 ความเสี่ยงจากการล้าสมัยของผลิตภัณฑ์ที่ส่งผลถึงการเปลี่ยนแปลงเทคโนโลยีการผลิต

เนื่องจากการเปลี่ยนแปลงเทคโนโลยีในปัจจุบันอย่างรวดเร็ว ไม่ว่าด้าน รุ่น
รูปแบบและคุณสมบัติการใช้งานทำให้ผู้ผลิตต้องพัฒนาเทคโนโลยีให้ทันต่อการเปลี่ยนแปลงในรูปแบบใหม่
ดังนั้น เพื่อให้ประสบความสำเร็จในอนาคต บริษัทได้เตรียมความพร้อมเพื่อพัฒาทั้ง รูปแบบ การผลิต
รองรับการเปลี่ยนแปลงทางเทคโนโลยีดังกล่าวอยู่ตลอดเวลา โดยการลงทุนทั้งทางด้านเครื่องจักร
วิจัยและพัฒนาผลิตภัณฑ์ใหม่อย่างต่อเนื่องและการบริหารเวลาและต้นทุนการผลิตที่มีประสิทธิภาพ
เพื่อตอบสนองความต้องการของลูกค้ามาโดยตลอด
รวมถึงการให้ความสำคัญต่อกระบวนการตรวจสอบคุณภาพสินค้า
การส่งสินค้าตรงตามความต้องการของลูกค้า และการให้ความช่วยเหลือแก่ลูกค้าในการผลิต
ผลิตภัณฑ์ใหม่เพื่อรักษาสัมพันธภาพอันดีกับลูกค้าที่เป็นผู้ผลิตอุปกรณ์อิเล็กทรอนิกส์
ทำให้กลุ่มบริษัทสามารถรักษาฐานลูกค้ากลุ่มเดิมไว้ได้

3.2
ความเสี่ยงจากการขาดรายได้หากไม่สามารถหาผลประโยชน์จากการโฆษณาบนพื้นที่ป้ายจราจรอัจฉริยะ

ได้ตามเป้าหมาย

ตามข้อกำหนดในสัญญา กิจการร่วมค้า Genius
ได้สิทธิในการจัดเก็บผลประโยชน์จากการโฆษณาข้อความและรูปภาพบนพื้นที่ป้ายจราจรอัจฉริยะ
โดยสัญญามีอายุ 3 ปี ต่ออายุสัญญาได้ 2 ครั้ง รวมอายุโครงการหลังต่อสัญญาทั้งสิ้น 9 ปี
โดยกิจการร่วมค้าต้องชำระค่าธรรมเนียมในการใช้สิทธิบนป้ายโฆษณารายเดือนและค่าตอบแทนรายปี
ปีละประมาณ 5 ล้านบาทให้กับกรุงเทพมหานคร
ซึ่งหากกิจการร่วมค้าไม่สามารถหารายได้จากการโฆษณาบนพื้นที่ป้ายอัจฉริยะได้เพียงพอกับค่าใช้จ่าย
อาจส่งผลกระทบต่อผลการดำเนินงานของกิจการร่วมค้าได้ ในปี 2554
กิจการร่วมค้าได้พิจารณาบันทึกขาดทุนจากการด้อยค่าของสินทรัพย์เป็นจำนวน 16 ล้านบาท
อย่างไรก็ตาม กิจการร่วมค้ามีแนวทางแก้ไขปัญหาดังกล่าว
โดยกิจการร่วมค้ามุ่งมั่นที่จะคิดค้นและเสนอบริการรูปแบบใหม่เพิ่มเติม
รวมถึงการเพิ่มพันธมิตรทางการค้ากับบริษัทเอเจนซีโฆษณาต่างๆ เพื่อเพิ่มรายได้ในอนาคตอีกด้วย

3.3
ความเสี่ยงจากการไม่ได้รับการต่อสัญญาจากกรุงเทพมหานครเมื่อหมดอายุสัญญาหรือการถูกยกเลิกสัญญา

หลังจากกิจการร่วมค้าส่งมอบป้ายอัจฉริยะให้เป็นทรัพย์สินของกรุงเทพมหานครแล้ว
จะต้องปฏิบัติตามเงื่อนไขและข้อตกลงตามที่กำหนดในสัญญา เช่น
การรับผิดชอบดูแลป้ายจราจรอัจฉริยะ และอุปกรณ์ในศูนย์ควบคุมระหว่างอายุสัญญา
ซึ่งหากบริษัทไม่สามารถปฏิบัติตามเงื่อนไขและข้อตกลงดังกล่าวได้ครบถ้วน
อาจทำให้กรุงเทพมหานครไม่ต้องการต่ออายุสัญญา
ซึ่งจะส่งผลกระทบต่อรายได้หลักของกิจการร่วมค้าอย่างหลีกเลี่ยงไม่ได้ นอกจากนี้
เงินที่ลงทุนในส่วนโครงการป้ายจราจรอัจฉริยะดังกล่าวนั้น คิดเป็นมูลค่า 235 ล้านบาท
สำหรับอายุโครงการ 3 ปี และต่ออายุสัญญาอีก2 ครั้ง รวมอายุโครงการหลังต่อสัญญาทั้งสิ้น 9 ปี
ซึ่งกิจการร่วมค้ามีนโยบายตัดจำหน่ายเงินลงทุนดังกล่าวปีละประมาณ 27 ล้านบาท ดังนั้น
หากกรุงเทพมหานครไม่ต่ออายุสัญญา
กิจการร่วมค้าจะต้องตัดจำหน่ายเงินลงทุนในส่วนที่เหลือของทั้งสัญญาทันทีในปีที่ไม่ได้รับการต่ออายุสัญญา
ซึ่งจะเป็นค่าใช้จ่ายจำนวนสูงมากและย่อมมีผลกระทบอย่างมีนัยสำคัญต่อผลการดำเนินงานของบริษัท

อย่างไรก็ตาม
เพื่อป้องกันไม่ให้เกิดเหตุการณ์ดังกล่าวขึ้นกิจการร่วมค้าจึงมีแผนดำเนินงานที่มีประสิทธิภาพสำหรับโครงการนี้รวมทั้งมีแผนการดูแลบำรุงรักษาและจัดเตรียมอะไหล่สำรองให้เพียงพอตลอดเวลา
ทั้งนี้ จากการดำเนินงานที่ผ่านมา
กิจการร่วมค้าสามารถปฏิบัติตามเงื่อนไขและข้อตกลงตามที่กำหนดในสัญญาได้อย่างครบถ้วน

4. ความเสี่ยงจากธุรกิจธุรกิจให้บริการเติมเงินมือถืออัตโนมัติ

4.1 การแข่งขันที่รุนแรงในตลาดเติมเงินมือถืออัตโนมัติ

จากแนวโน้มการเติบโตของโทรศัพท์เติมเงินที่เพิ่มมากขึ้นและความต้องการของผู้ใช้ที่ต้องการหาช่องทางการเติมเงินมือถือที่สะดวกและรวดเร็ว
จึงส่งผลให้มีการแข่งขันอย่างรุนแรงในตลาดตู้เติมเงินมือถืออัตโนมัติ
โดยเฉพาะด้านกลไกราคาเพื่อช่วงชิงฐานลูกค้าระหว่างผู้ประกอบการแต่ละราย
อันเป็นปัจจัยเสี่ยงสำคัญต่อภาวะรายได้ อย่างไรก็ดี บริษัท ฟอร์ท สมาร์ท เซอร์วิส จำกัด
(FSS)ได้มีการเตรียมความพร้อมในการสร้างข้อได้เปรียบทางการแข่งขันโดยสร้างคุณภาพเครือข่ายการบริการที่แข็งแกร่งและครอบคลุมทั่วประเทศ
นำเสนอบริการที่หลากหลายและมีการพัฒนา
นวัตกรรมใหม่ของระบบเชื่อมต่อเครือข่ายกับผู้ให้บริการให้สามารถเชื่อมโยงได้อย่างมีประสิทธิภาพมากขึ้น
รวมทั้งมีการวางแผนการตลาดตามความต้องการของผู้ซื้อ (Customization)
ซึ่งเจาะกลุ่มลูกค้าแต่ละรายที่มีความต้องการหลากหลายได้

นอกจากนี้ FSS ได้ร่วมมือกับบริษัทในเครือและพันธมิตรทางธุรกิจ อาทิเช่น 7 eleven, TESCO
lotus, BTS และอื่นๆ ในการขยายฐานลูกค้าให้เข้าถึงลูกค้าในทุกกลุ่มเป้าหมายมากยิ่งขึ้น
และบริษัทยังมีบริการเพิ่มเติมอื่นที่หลากหลาย เช่น การขายโฆษณาผ่าน ตู้เติมเงิน
การให้บริการเติมบัตรออนไลน์ การให้บริการชำระค่าสาธารณูปโภคต่างๆ และ การดูดวง เป็นต้น
บริษัทมิได้หยุดยั้งที่จะพัฒนาตู้เติมเงินเพิ่มเติม เพื่อสร้างความแตกต่างจากจากผู้ให้บริการรายอื่น
โดยในปีนี้ บริษัทได้พัฒนาตู้ให้สามารถทำธุรกรรมประเภทอื่นได้ อาทิเช่น ขายสินค้า นอกจากนี้
บริษัทได้ขยายการลงทุนไประเทศต่างๆ ในภูมิภาคเอเชียตะวันออกเฉียงใต้
เพื่อเป็นการขยายฐานลูกค้าให้ครอบคลุมภูมิภาคให้มากขึ้น

5. ความเสี่ยงด้านสภาวะเศรษฐกิจและตลาดเงิน

5.1 ความเสี่ยงจากอัตราแลกเปลี่ยนเงินตราต่างประเทศ

บริษัทและบริษัทย่อยแห่งหนึ่ง(ES)มีการนำเข้าวัตถุดิบประเภทชิ้นส่วนอิเล็กทรอนิกส์เพื่อใช้ในการผลิตและจำหน่ายซึ่งจะต้องจ่ายชำระเป็นสกุลเงินต่างประเทศ
เช่น ดอลลาร์สหรัฐอเมริกา ดอลล่าร์ฮ่องกง และเยน
ในขณะที่รายได้จากการขายจะเป็นสกุลเงินบาท
ทำให้บริษัทมีความเสี่ยงจากการผันผวนของอัตราแลกเปลี่ยนในกรณีที่ค่าเงินสกุลต่างประเทศมีการเปลี่ยนแปลงเมื่อเทียบกับค่าเงินบาท
ดังนั้น บริษัทได้ดำเนินนโยบายอย่างรอบคอบ
โดยบริษัทได้ทำสัญญาซื้อขายเงินตราต่างประเทศล่วงหน้าและมีการติดตามสถานการณ์การเปลี่ยนแปลงของอัตราแลกเปลี่ยนอย่างใกล้ชิดและมีการติดตามสถานการณ์การเปลี่ยนแปลงของอัตราแลกเปลี่ยนอย่างใกล้ชิด
นอกจากนี้ บริษัทยังสามารถปรับราคาขายกับลูกค้าตามอัตราแลกเปลี่ยนได้ ยอดคงเหลือ ณ วันที่ 31
ธันวาคม 2554
ของหนี้สินที่เป็นสกุลเงินตราต่างประเทศที่ไม่ได้มีการป้องกันความเสี่ยงจากอัตราแลกเปลี่ยนได้เปิดเผยไว้ในหมายเหตุประกอบงบการเงินข้อ
29.2

5.2 ความเสี่ยงจากการผันผวนของอัตราดอกเบี้ย

บริษัทและบริษัทย่อยมีความเสี่ยงจากอัตราดอกเบี้ยที่เกี่ยวเนื่องกับเงินกู้ยืม
ซึ่งจะส่งผลกระทบต่อความผันผวนของต้นทุนทางการเงินของบริษัทและบริษัทย่อย อย่างไรก็ตาม
เงินกู้ยืมของบริษัทและบริษัทย่อยส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน
ความเสี่ยงจากผันผวนของอัตราดอกเบี้ยของบริษัทและบริษัทย่อยจึงอยู่ในระดับตํ่า
และบริษัทตระหนักถึงสถานการณ์ของอัตราดอกเบี้ย ดังนั้น ถ้าเกิดสัญญาณของความผันผวน
บริษัทอาจจะใช้เครื่องมือป้องกันความเสี่ยงทางการเงินต่างๆ
เพื่อจำกัดความเสี่ยดังกล่าวรายละเอียดของอัตราดอกเบี้ยเงินกู้ยืมได้เปิดเผยไว้ในหมายเหตุประกอบงบการเงินข้อ
16 และ 18

6.ความเสี่ยงด้านการบริหารและการจัดการ

6.1 ความเสี่ยงจากการพึ่งพิงผู้บริหาร

เนื่องจากนายพงษ์ชัย อมตานนท์ ซึ่งเป็นผู้ก่อตั้งบริษัทและดำรงตำแหน่งประธานกรรมการบริหาร
มีประสบการณ์ในธุรกิจมาเป็นเวลานาน
เป็นผู้มีวิสัยทัศน์และมีหน้าที่โดยตรงในการกำหนดนโยบายทิศทางและการตลาดของบริษัท
ดังนั้นหากมีการเปลี่ยนแปลงของผู้บริหารดังกล่าว
อาจทำให้บริษัทประสบปัญหาในการดำเนินธุรกิจในอนาคต ดังนั้น
เพื่อเป็นการกระจายอำนาจการจัดการ
บริษัทจึงจัดโครงสร้างองค์กรให้มีการแต่งตั้งกรรมการผู้ทรงคุณวุฒิและมีประสบ

การณ์ในการบริหารและการดำเนินธุรกิจขึ้นและให้ผู้บริหารในระดับรองนั้นได้มีส่วนร่วมในการตัดสินใจและกำหนทิศทาง

ของบริษัทมากขึ้น กระจายอำนาจการบริหารไปในบริษัทย่อยและบริษัทร่วม
มีการกำหนดอำนาจหน้าที่ความรับผิดชอบในงานด้านต่างๆ อย่างชัดเจน
โดยนายพงษ์ชัยจะเป็นผู้กำหนดนโยบายหลักของบริษัทและบริษัทย่อยและบริหารงานในฝ่่ายโรงงาน
และมีผู้บริหารแต่ละฝ่่ายมีอำนาจตัดสินใจดำเนินการด้านต่างๆ ในส่วนรายละเอียด
เพื่อลดความเสี่ยงจากการพึ่งพิงผู้บริหาร

6.2 ความเสี่ยงจากการมีกลุ่มผู้ถือหุ้นรายใหญ่

ในปี 2554 ครอบครัวอมตานนท์
ยังคงมีสัดส่วนการถือหุ้นรวมกันสูงกว่ากึ่งหนึ่งของจำนวนหุ้นสามัญที่เรียกชำระแล้วทั้งหมด
จึงทำให้กลุ่มผู้ถือหุ้นกลุ่มนี้สามารถควบคุมมติที่ประชุมผู้ถือหุ้นได้เกือบทั้งหมด
ไม่ว่าจะเป็นเรื่องการแต่งตั้งกรรมการหรือการขอมติที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับของบริษัทที่กำหนดให้ต้องได้รับมติ 3 ใน 4 ของที่ประชุมผู้ถือหุ้น
ดังนั้น ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบ
และถ่วงดุลเรื่องที่ผู้ถือหุ้นใหญ่เสนอได้
อย่างไรก็ตามบริษัทได้มีการแต่งตั้งคณะกรรมการตรวจสอบเพื่อเข้าร่วมในการประชุมกรรมการเพื่อพิจารณาอนุมัติรายการต่างๆ
ก่อนนำเสนอต่อที่ประชุมผู้ถือหุ้นของบริษัท
ทั้งนี้เพื่อให้เกิดความมั่นใจต่อผู้ถือหุ้นว่าการบริหารงานภายในบริษัทจะเป็นไปอย่างโปร่งใส